《别江右 其一》
清代·王新命

昔来南浦日，此地只孤城。黾勉行吾拙，艰难任世情。

有心筹国用，无力赡民生。赢得清风去，飘然两袖轻。

作者简介：清汉军镶蓝旗人，原籍四川三台，字纯嘏。初官笔帖式。康熙二十七年，累擢至河道总督。用竹络装石之法，灌田济运，主张与于成龙不同。三十一年，革职管永定河工。四十年以浮销钱粮得罪，因赦得免，卒于家。